|  |
| --- |
| **Izvješće o provedenom savjetovanju - Savjetovanje s javnošću za Pravilnik o izmjenama i dopunama Pravilnika o provedbi postupaka nabave roba, usluga i radova za postupke obnove**  |
| URED/ MINISTARSTVO  | ČLANAK/ OPĆENITO | PRIMJEDBA | PRIHVAĆENO/RAZLOG NEPRIHVAĆANJA |
| **Sisačko-moslavačka županija** | Članak 5.  | Da li se ovom odredbom derogiraju pravilnici o postupcima jednostavne nabave naručitelja? Također, s obzirom da se sukladno članku 18. Ustava Republike Hrvatske jamči pravo na žalbu protiv pojedinačnih pravnih akata donesenih u postupku prvog stupnja pred sudom ili drugim ovlaštenim tijelom, a pravo na žalbu može biti iznimno isključeno u slučajevima određenima zakonom (ne pravilnikom) ako je osigurana druga pravna zaštita, uvođenjem pojma odluke o odabiru ili poništenju dovodi se do pitanja ustavnosti odredbe kojom nije dopuštena žalba . Nekada davno kada je uvedena bagatelna nabava uveo se pojam Obavijesti o odabiru ponude odnosno poništenju postupka. | Odredbom članka 5. i 6. Pravilnika derogiraju se Pravilnici o postupcima jednostavne nabave naručitelja za postupke nabave roba, usluga i radova za postupke obnove.Naručitelji su sukladno svojim internim aktima do sada različito propisivali postupke nabave. Kako je intencija ovog Pravilnika ubrzati postupke i ujednačiti postupanje Naručitelja, ovom odredbom se propisuje za sve Naručitelje jednako postupanje u postupcima jednostavne nabave koji se odnose na obnovu.Prihvaća se. |
|  | Članak 6. | Da li se ovom odredbom derogiraju pravilnici o postupcima jednostavne nabave naručitelja? Također, s obzirom da se sukladno članku 18. Ustava Republike Hrvatske jamči pravo na žalbu protiv pojedinačnih pravnih akata donesenih u postupku prvog stupnja pred sudom ili drugim ovlaštenim tijelom, a pravo na žalbu može biti iznimno isključeno u slučajevima određenima zakonom (ne pravilnikom) ako je osigurana druga pravna zaštita, uvođenjem pojma odluke o odabiru ili poništenju dovodi se do pitanja ustavnosti odredbe kojom nije dopuštena žalba . Nekada davno kada je uvedena bagatelna nabava uveo se pojam Obavijesti o odabiru ponude odnosno poništenju postupka. | Odredbom članka 5. i 6. Pravilnika derogiraju se Pravilnici o postupcima jednostavne nabave naručitelja za postupke nabave roba, usluga i radova za postupke obnove.Naručitelji su sukladno svojim internim aktima do sada različito propisivali postupke nabave. Kako je intencija ovog Pravilnika ubrzati postupke i ujednačiti postupanje Naručitelja, ovom odredbom se propisuje za sve Naručitelje jednako postupanje u postupcima jednostavne nabave koji se odnose na obnovu.Prihvaća se. |
|  | Članak 8. | Ovim člankom se uvodi obvezna primjena ESPD obrasca. Pri tome se niti u jednom dijelu izmjena Pravilnika ne spominje jedan od najsporniji članaka u pravilniku, a to je članak 7. Postupak pregleda i ocjene ponuda koji je naručiteljima uvelike problematičan. Naime, u dosadašnjim postupcima naručitelji su zapravo popunjavali praznine Pravilnika u postupku pregleda i ocjene ponuda. Prvenstveno se odnosi na primjenu ESPD obrasca, a pravilnikom nije riješeno pitanje provjere podataka navedenih u ESPD obrascu kao niti dostave „ažuriranih“ popratnih dokumenata kao i posljedice nedostavljanja istih . Većinom naručitelji su sami propisali mogućnost provjere i dostavu dokumenata no navedeno nije propisano pravilnikom. Vrlo je teško naručiteljima opravdavati svoje postupke prilikom ex post provjera od strane provedbenih tijela, a intervencija u smislu popunjavanja praznina Pravilnika je bila nužna kako bi sve već poznate situacije s kojima se sreću naručitelji bile na što bolji, transparentniji i pravilniji način riješene. Jedna od situacija je i neuobičajeno niska cijena za koju također ne postoji odredba osim u dijelu sastavnih dijelova Zapisnika o pregledu i ocjene ponuda.  | Prihvaća se. |
|  | Općenitočlanak 7. važećeg Pravilnika  | Članak 7. Pravilnika je potrebno promijeniti . Npr. u stavku 12. članka 7. nigdje nije predviđeno da naručitelj može odbiti ponudu ponuditelja ako je cijena ponude veća od procijenjene vrijednosti nabave, a nema osigurana sredstva. Predviđena je obveza odbijanja ponuditelja ako je cijena ponude jednaka ili veća od europskih pragova. Znači u praksi se dešavaju situacije da su ponude koje nisu najpovoljnije veće od procijenjene vrijednosti nabave, no naručitelj nema izričitu pravnu osnovu za odbijanje takvih ponude. U Zakonu o javnoj nabavi prema članku 295. Zakona o javnoj nabavi naručitelj može odbiti kao neprihvatljivom ponudu ponuditelja čija cijena prelazi procijenjenu vrijednost nabave.  | Prihvaća se. |
|  | Općenitočlanak 10. važećeg Pravilnika | Nadalje u članku 10. stavku 4. Pravilnika stoji da odredbe stavka 1. članka 10. na jednaki način primjenjuju na podugovaratelje i na gospodarske subjekte na koje se oslanja. Navedeno se odnosi na obvezne osnove za isključenje. No, Zakonom o javnoj nabavi je omogućeno utvrđivanje ostalih osnova za isključenje i za podugovaratelje i gospodarske subjekte na koje se oslanja te je nejasno zašto se i u Pravilniku navedene osnove ne mogu utvrđivati za navedene subjekte u ponudi. | Prihvaća se. |
|  | OpćenitoVažeći Pravilnik | Nadalje, Pravilnikom je predviđeno isključenje gospodarskih subjekata kao i razdoblja isključenja. Zanemaren je institut samokorigiranja odnosno dokazivanja pouzdanosti bez obzira na postojanje relevantnih osnova za isključenje. U praksi smo se susreli s navedenim problemom. Nadalje, u Pravilniku je propušteno unijeti odredbe o raskidu ugovora. Također je propušteno uputiti na primjenu zakonskih odredbi vezano za odgovornost ugovornih strana (kao članak 313. Zakona o javnoj nabavi). Propušteno je navesti odredbe o obvezi raskida ugovora (npr. kada je ponuditelj trebao biti isključen iz postupka…..) | Prihvaća se. |